Document ID: /roh_data/filtered/fineweb-2-filterrobots_roh.jsonl.gz/17383

La cumissiun da recurs è la giudicativa da la Baselgia catolica dal Grischun. Ella giuditgescha surtut en segunda instanza ils recurs decidids da la cumissiun administrativa cunter ils cumins-baselgia e lur organs sco era dispitas tranter ils cumins-baselgia.
Il president, quatter commembers e dus suppleants da la cumissiun da recurs vegnan elegids dal Corpus catholicum mintgamai per ina durada d’uffizi da quatter onns.
Per la cumpetenza da la cumissiun da recurs valan confurm al senn las disposiziuns da la Lescha chantunala davart la dretgira administrativa.
La giurisdicziun da la Baselgia catolica è reglada en ils art. 25 fin 30 da la Constituziun da la Baselgia catolica dal Grischun.